钦定古今图书集成/明伦汇编/氏族典/第350卷 > 《廖用贤尚友录》 > 邹济〈子干〉
## 钦定古今图书集成/明伦汇编/氏族典/第350卷 > 《廖用贤尚友录》 > 邹济〈子干〉

按《明外史解缙传》：“邹济，字汝周，钱塘人。事母以孝闻。
博学强记，尢长《春秋》。为馀杭训导，迁国子学录、助教，
左迁河间教授，以荐知平度州。永乐初，修《太祖实录》，
书成，除礼部仪制郎中，迁吏部郎中，寻擢左春坊左
庶子。济为人和易坦夷，人皆乐亲之。秩满，进少詹事。
当是时，宫僚多得罪，济积忧得疾卒。洪熙元年，谥文
敏。”子干，字宗盛，举正统四年进士。景帝初，由兵部郎
中超擢本部右侍郎，迁左侍郎。成化二年迁礼部尚
书。被劾乞休。卒谥《康靖